HODOGRAM OSTVARIVANJA PRAVA NA PRIZNANJE TJESNOG OŠTEĆENJA I PRAVA TEMELJEM TOGA STANJA

*Tekst preuzet sa:* [*https://pubweb.carnet.hr/udrugajakaosijek2016/2019/05/23/hodogram-ostvarivanja-prava-na-priznanje-tjesnog-ostecenja-i-prava-temeljem-toga-stanja/*](https://pubweb.carnet.hr/udrugajakaosijek2016/2019/05/23/hodogram-ostvarivanja-prava-na-priznanje-tjesnog-ostecenja-i-prava-temeljem-toga-stanja/) *[23.svibnja 2019.]* **UDRUGA ŽENA OBOLJELIH I LIJEČENIH OD KARCINOMA JAJNIKA „JA KA” OSIJEK.**

**ŠTO JE TJELESNO OŠTEĆENJE?**

* Gubitak
* bitnije oštećenje
* znatnija onesposobljenost pojedinog organa ili dijelova tijela, mentalno ili intelektualno oštećenje

Osoba koja ima tjelesno oštećenje otežano obavlja svakodnevne poslove. Za postizanje i zadovoljenje svakodnevnih životnih potreba kod osobe s tjelesnim oštećenjem potreban je veći napor. Tjelesno oštećenje postoji bez obzira na to uzrokuje li ili ne uzrokuje smanjenje ili gubitak radne sposobnosti.

 Tjelesno oštećenje i invalidnost nisu istoznačnice, to su dva stanja.

Tjelesno oštećenje prema svojoj težini može uzrokovati invalidnost, ali ono samo po sebi nije nužno invalidnost.

Osobe s invaliditetom ne moraju imati i tjelesno oštećenje.

**POSTUPAK UTVRĐIVANJA POSTOJANJA TJELESNO OŠTEĆENJA IZ PODRUČJA SOCIJALNE SKRBI I MIROVINSKOG OSIGURANJA**

* ***Tko pokreće postupak za utvrđivanje tjelesnog oštećenja?***
* Osoba kod koje nastane gubitak, bitnije oštećenje ili znatnija onesposobljenost pojedinog organa ili dijela tijela

* Zakonski zastupnik

Zahtjev se podnosi na tiskanici zahtjeva za priznavanje prava na naknadu zbog tjelesnog oštećenja.  Tiskanica se može naći u područnim službama Hrvatskog zavoda za mirovinsko osiguranje (u daljem tekstu HZMO ili u Narodnim novinama.

Ne postoji tiskanica zahtjev za utvrđivanje tjelesnog oštećenj

* ***Što se prilaže uz zahtjev?***

Uz zahtjev se prilaže medicinska dokumentacija:

* otpusno pismo (iz koga se vidi dijagnoza, tijek liječenja, koji medicinski zahvati su poduzeti)
* noviji specijalistički nalazi
* prijava ozljede na radu (ako je tjelesno oštećenje nastalo uslijed ozljede zadobivene na radu
* ***Kome se podnosi zahtjev?***

Zahtjev se podnosi nadležnoj područnoj službi HZMO, prema mjestu prebivališta ili boravišta osobe kod koje je nastupilo tjelesno oštećenje.  Područna služba HZMO pokreće upravni postupak po zahtjevu osobe koja traži utvrđivanje prava.

* ***Tijek postupka***

1. ***Vještačenje***

Područna služba HZMO zahtjev i dostavljene priloge šalje na vještačenje područnom uredu Zavoda za vještačenje, profesionalnu rehabilitaciju i zapošljavanje osoba s invaliditetom (daljem tekstu Zavod).

Tjelesno oštećenje, prema propisima o mirovinskom osiguranju, vještači se sukladno Listi oštećenja organizma, koja je sastavni dio Uredbe o metodologijama vještačenja (NN 67/17).

Vijeće vještaka područnog ureda Zavoda donosi nalaz i mišljenje **o vrsti**, stupnju i **uzroku oštećenja organizma – tjelesnog oštećenja** na temelju osobnog pregleda osobe i priložene dokumentacije (medicinske dokumentacije, potvrde o povredi na radu).

Područni ured Zavoda dostavlja »Nalaz i mišljenje o oštećenju organizma – tjelesnom oštećenju« zajedno sa svom dostavljenom dokumentacijom, koja je priložena uz zahtjev za vještačenje, područnoj službi HZMO, koja je zatražila vještačenje, u jednom primjerku.

1. **Donošenje rješenja**

Nakon toga područna služba HZMO donosi **rješenje (prvostupanjsko),** kojim se, ako tjelesno oštećenje nije nastalo kao povreda na radu, već uslijed bolesti, odbija zahtjev za ostvarivanje prava na naknadu s temelja tjelesnog oštećenja.

Na prvostupanjsko rješenje podnositelj zahtjeva ima pravo uložiti žalbu HZMO Središnja služba u Zagrebu.

***PRAVO NA NOVČANU NAKNADU S TEMELJA TJELESNOG OŠTEĆENJA***

**Pravo na naknadu**zbog tjelesnog oštećenja može ostvariti osiguranik HZMO kod kojega je utvrđeno tjelesno oštećenje od najmanje 30%, a koje je nastalo kao **posljedica ozljede na radu ili profesionalne bolesti.**

Osoba s invaliditetom, radi ostvarivanja nekog drugog prava, može također podnijeti zahtjev za utvrđivanje tjelesnog oštećenja područnoj službi HZMO prema mjestu svoga prebivališta ili boravišta. Uz zahtjev treba priložiti svoju medicinsku dokumentaciju, iz koje je vidljivo tjelesno oštećenje, vrijeme njegova nastanka.

***PRAVO NA UVEĆANI OSOBNI ODBITAK***

Osoba kod koje je utvrđeno postojanje tjelesnog oštećenja organizma može ostvariti pravo na uvećani osobni odbitak.

U rješenju HZMO navodi se podatak o stupnju tjelesnog oštećenja. Rješenje treba odnijeti u područni ured Ministarstva financija, prema mjestu prebivališta osobe, kako bi se ishodila nova kartica poreza na dohodak od nesamostalnog rada s uvećanim osobnim odbitkom za koeficijent 0,40. Nova kartica dostavlja se poslodavcu, kako bi evidentirao osobni odbitak i kako bi se plaća mogla isplatiti po novom obračunu.

***Literatura:***

*Zakon o mirovinskom osiguranju (NN br. 157/13m 151/14m 33/15m 93/15m 120/16m 18/18m 62/18m115/18)*

*Zakon o općem upravom postupku (NN br. 47/09)*

*Zakona o porezu na dohodak (Narodne novine, broj 115/16;*

*Zakon o listi tjelesnog oštećenja (NN br. 162/98)*

*Lista tjelesnog oštećenja (NN br. 53/19)*

*Uredba o metodologiji vještačenja (NN br. 153/14, 108/15, 67/17)*